wannaphong/clean_thaiwikipedia huggingface dataset:
# วัดช่องลม
วัดช่องลม อาจหมายถึง

 วัดช่องลมในกรุงเทพมหานคร
 วัดช่องลม บางกอกน้อย หรือ วัดสีหไกรสร ถนนวังหลัง แขวงบ้านช่างหล่อ เขตบางกอกน้อย
 วัดช่องลม (เขตยานนาวา) ถนนพระรามที่ 3 แขวงช่องนนทรี เขตยานนาวา 
 วัดช่องลมในกำแพงเพชร
 วัดช่องลม (อำเภอขาณุวรลักษบุรี)
 วัดช่องลม (อำเภอลานกระบือ)
 วัดช่องลม (จังหวัดชลบุรี)
 วัดช่องลม (จังหวัดชัยนาท) ตำบลห้วยกรดพัฒนา อำเภอสรรคบุรี จังหวัดชัยนาท
 วัดช่องลมในชุมพร
 วัดช่องลม (ตำบลปากน้ำ) อำเภอเมืองชุมพร
 วัดช่องลม (ตำบลหาดพันไกร) อำเภอเมืองชุมพร
 วัดช่องลม (จังหวัดเชียงราย) 
 วัดช่องลม (จังหวัดนนทบุรี) 
 วัดช่องลม (จังหวัดประจวบคีรีขันธ์) 
 วัดช่องลม (จังหวัดระนอง)
 วัดช่องลม (จังหวัดแพร่)  ตำบลหัวฝาย  อำเภอสูงเม่น  จังหวัดแพร่ 
 วัดช่องลม (จังหวัดราชบุรี) ตำบลหน้าเมือง อำเภอเมืองราชบุรี จังหวัดราชบุรี
 วัดช่องลมในจังหวัดสมุทรสงคราม
 วัดช่องลม (ธรรมโชติ) ตำบลบ้านปรก อำเภอเมืองสมุทรสงคราม
 วัดช่องลมวรรณาราม สมุทรสงคราม ตำบลวัดประดู่ อำเภออัมพวา
 วัดช่องลม หรือ วัดสุทธิวาตวราราม ตำบลท่าฉลอม อำเภอเมืองสมุทรสาคร จังหวัดสมุทรสาคร ตั้งอยู่ปากอ่าวไทย
 วัดช่องลม (จังหวัดสิงห์บุรี)
 วัดช่องลมในจังหวัดสุพรรณบุรี
 วัดช่องลม (วัดท่าพระยาจักร์) อู่ทอง ตำบลอู่ทอง อำเภออู่ทอง
 วัดช่องลม ตำบลไผ่กองดิน อำเภอบางปลาม้า
 วัดช่องลม (ร้าง) ตำบลรั้วใหญ่ อำเภอเมืองสุพรรณบุรี
 วัดช่องลมในจังหวัดอุตรดิตถ์
 วัดช่องลม (อำเภอเมืองอุตรดิตถ์) ตำบลหาดงิ้ว  อำเภอเมืองอุตรดิตถ์ จังหวัดอุตรดิตถ์ 
 วัดช่องลม (อำเภอน้ำปาด) ตำบลแสนตอ อำเภอน้ำปาด จังหวัดอุตรดิตถ์
 วัดในจังหวัดนครสวรรค์
 วัดช่องลม (อำเภอเมืองนครสวรรค์)
# การจับยึดอิเล็กตรอน
การจับยึดอิเล็กตรอน  เป็นกระบวนการที่นิวเคลียสที่มีโปรตอนจำนวนมากของอะตอมที่เป็นกลางทางไฟฟ้าดูดอิเล็กตรอนที่อยู่วงในของอะตอม มักมาจากชั้น K และชั้น L  กระบวนการนี้จึงเป็นการเปลี่ยนโปรตอนของนิวเคลียสให้เป็นนิวตรอนและพร้อมกันนั้นได้มีการปลดปล่อยอิเล็กตรอนนิวทริโนออกมา ตามสมการ

 p  +  e- →  n  +  e

นิวไคลด์ลูกสาว (ผลผลิตที่ได้จากการสลาย) ถ้ามันอยู่ในสภาวะกระตุ้น มันก็จะเปลี่ยนผ่านไปอยู่ในสภาวะพื้น (ground state) ของมัน โดยปกติ รังสีแกมมาจะถูกปล่อยออกมาระหว่างการเปลี่ยนผ่านนี้ แต่การปลดการกระตุ้นนิวเคลียร์อาจเกิดขึ้นโดยการแปลงภายใน (internal conversion) ก็ได้เช่นกัน
หลังการจับยึดอิเล็กตรอนรอบในโดยนิวเคลียส อิเล็กตรอนรอบนอกจะแทนที่อิเล็กตรอนที่ถูกจับยึดไปและโฟตอนลักษณะรังสีเอกซ์หนึ่งตัวหรือมากกว่าจะถูกปล่อยออกมาในกระบวนการนี้ การจับยึดอิเล็กตรอนบางครั้งยังเป็นผลมาจาก Auger effect ได้อีกด้วย ซึ่งในกระบวนการนี้อิเล็กตรอนจะถูกดีดออกมาจากเปลือกอิเล็กตรอนของอะตอมเนื่องจากการมีปฏิสัมพันธ์ระหว่างอิเล็กตรอนด้วยกันของอะตอมนั้นในกระบวนการของการแสวงหาสภาวะของอิเล็กตรอนพลังงานที่ต่ำกว่า

thumb|ลูกโซ่การสลายจากตะกั่ว-212 กลายเป็นตะกั่ว-208, เป็นการแสดงผลผลิตที่ได้จากการสลายในช่วงกลาง แต่ละช่วงเป็นนิวไคลด์ลูกสาวของตัวบน(นิวไคลด์พ่อแม่)

หลังการจับยึดอิเล็กตรอน เลขอะตอมจะลดลงไปหนึ่งหน่วย จำนวนนิวตรอนจะเพิ่มขึ้นไปหนึ่งหน่วย และไม่มีการเปลี่ยนแปลงในมวลอะตอม การจับอิเล็กตรอนง่าย ๆ เกิดในอะตอมที่เป็นกลางเนื่องจากการสูญเสียอิเล็กตรอนในเปลือกอิเล็กตรอนจะถูกทำให้สมดุลโดยการสูญเสียประจุนิวเคลียร์บวก อย่างไรก็ตามไอออนบวกอาจเกิดจากการปล่อยอิเล็กตรอนแบบ Auger มากขึ้น

การจับยึดอิเล็กตรอนเป็นตัวอย่างหนึ่งของอันตรกิริยาอย่างอ่อน ซึ่งเป็นหนึ่งในสี่ของแรงพื้นฐาน

การจับยึดอิเล็กตรอนเป็นโหมดขั้นปฐมของการสลายตัวสำหรับไอโซโทปที่มีโปรตอนอย่างมากในนิวเคลียส แต่ด้วยความแตกต่างของพลังงานไม่เพียงพอระหว่างไอโซโทปกับลูกสาวของมันในอนาคต (Isobar ที่มีประจุบวกน้อยลงหนึ่งหน่วย) สำหรับนิวไคลด์ที่จะสลายตัวโดยการปล่อยโพซิตรอน การจับยึดอิเล็กตรอนเป็นโหมดการสลายตัวแบบทางเลือกเสมอสำหรับไอโซโทปกัมมันตรังสีที่ไม่มีพลังงานเพียงพอที่จะสลายตัวโดยการปล่อยโพซิตรอน บางครั้งมันจึงถูกเรียกว่าการสลายให้บีตาผกผัน แม้ว่าคำนี้ยังสามารถหมายถึงปฏิสัมพันธ์ของอิเล็กตรอนปฏินิวทริโนกับโปรตอนอีกด้วย

ถ้าความแตกต่างกันของพลังงานระหว่างอะตอมพ่อแม่และอะตอมลูกสาวมีน้อยกว่า 1.022 MeV, การปล่อยโพซิตรอนเป็นสิ่งต้องห้ามเนื่องจากพลังงานที่ใช้ในการสลายมีไม่เพียงพอที่จะยอมให้เกิดขึ้น ดังนั้นการจับยึดอิเล็กตรอนจึงเป็นโหมดการสลายตัวแต่เพียงอย่างเดียว ยกตัวอย่างเช่นรูบิเดียม-83 (37 โปรตอน, 46 นิวตรอน) จะสลายตัวไปเป็น Krypton-83 (36 โปรตอน, 47 นิวตรอน) โดยการจับยึดอิเล็กตรอนแต่เพียงอย่างเดียว (เพราะความแตกต่างพลังงานหรือพลังงานสลายมีค่าประมาณ 0.9 MeV เท่านั้น)

โปรตอนอิสระปกติจะไม่สามารถเปลี่ยนไปเป็นนิวตรอนอิสระได้โดยกระบวนการนี้ โปรตอนและนิวตรอนจะต้องเป็นส่วนหนึ่งของนิวเคลียสที่มีขนาดใหญ่
# กุ้งก้ามกราม
กุ้งก้ามกราม หรือ กุ้งก้ามคราม  กุ้งน้ำจืดชนิดหนึ่ง อยู่ในวงศ์ Palaemonidae พบได้ทั่วพื้นที่เขตร้อนและกึ่งเขตร้อนของอินโด-แปซิฟิกจากอินเดียไปยังเอเชียตะวันออกเฉียงใต้ และทางตอนเหนือของออสเตรเลีย

มีเปลือกสีเขียวอมสีฟ้าหรือม่วง ก้ามยาวมีสีครามหรือม่วงเข้ม ตลอดทั้งก้ามมีปุ่มตะปุ่มตะป่ำ โดยธรรมชาติจะอยู่ในแม่น้ำลำคลอง ในประเทศไทยพบแทบทุกจังหวัดในภาคกลางและภาคใต้ โดยพบทั้งในน้ำจืดและน้ำกร่อย วางไข่ในน้ำกร่อยที่เค็มจัด อาหารได้แก่ ไส้เดือน, ตัวอ่อนของลูกน้ำ, ลูกไร, ลูกปลาขนาดเล็ก, ซากของสัตว์ต่าง ๆ และในบางโอกาสก็กินพวกเดียวกันเอง พบชุกชุมทำให้จับง่าย โดยเฉพาะในฤดูหนาว ด้วยสภาพแวดล้อมที่เปลี่ยนไปในปัจจุบัน ทำให้ปริมาณในธรรมชาติลดน้อยลง ปัจจุบันมีการเพาะเลี้ยงกันอย่างแพร่หลายในจังหวัดต่าง ๆ แถบภาคกลางของไทย เช่น สุพรรณบุรี, นครปฐม, ฉะเชิงเทรา เป็นต้น

โดยที่กุ้งก้ามกรามชนิดที่พบในประเทศไทย ใช้ชื่อวิทยาศาสตร์ว่า M. dacqueti ส่วนชนิดที่ใช้ชื่อว่า M. rosenbergii เป็นชนิดที่พบในภูมิภาคปาปัวนิวกินี แต่ปัจจุบันถือว่าเป็นชนิดเดียวกันหรือเป็นชื่อพ้อง

กุ้งก้ามกรามมีความยาวประมาณ 13 เซนติเมตร พบใหญ่สุดถึง 1 ฟุต น้ำหนักราว 1 กิโลกรัม เป็นกุ้งที่ถูกใช้ปรุงเป็นอาหารได้หลากหลาย เช่น ต้มยำ, เผา หรือทอด เป็นต้น เพราะเนื้อมีมาก เนื้อแน่น มัน อร่อย ทำให้มีราคาที่ขายสูง ปัจจุบันยังนิยมเลี้ยงเป็นสัตว์น้ำสวยงามด้วย

กุ้งก้ามกรามมีชื่อเรียกที่ต่างออกไปมากมาย เช่น "กุ้งแม่น้ำ", "กุ้งหลวง" ขณะที่กุ้งตัวเมียที่มีขนาดลำตัวเล็กกว่า เรียก "กุ้งนาง" เป็นต้น นิยามคำว่า "ก้ามกราม" ตามพจนานุกรมฉบับราชบัณฑิตยสถาน พ.ศ. 2542
# วัดดอกไม้
วัดดอกไม้ อาจหมายถึง
 วัดดอกไม้ เขตยานนาวา กรุงเทพมหานคร
 วัดดอกไม้ อำเภอเกษตรสมบูรณ์ จังหวัดชัยภูมิ
 วัดดอกไม้ อำเภอสามโคก จังหวัดปทุมธานี
 วัดดอกไม้ อำเภอบางปะหัน จังหวัดพระนครศรีอยุธยา
 วัดดอกไม้ อำเภอเมืองเพชรบูรณ์ จังหวัดเพชรบูรณ์
 วัดดอกไม้ อำเภออินทร์บุรี จังหวัดสิงห์บุรี
 วัดดอกไม้ อำเภอพิชัย จังหวัดอุตรดิตถ์
 วัดบุปผารามวรวิหาร เขตธนบุรี กรุงเทพมหานคร ซึ่งมีชื่อเดิมว่า "วัดดอกไม้"
# 1 E-10 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวที่อยู่ระหว่าง 10−10 m กับ 10−9 m (100 pm กับ 1 nm)
 ระยะทางที่สั้นกว่า 100 pm 

 100 pm = 1 อังสตรอม
 100 pm — รัศมีโควาเลนต์ ของอะตอมกำมะถัน
 126 pm — รัศมีโควาเลนต์ของอะตอมรูทีเนียม
 135 pm — รัศมีโควาเลนต์ของอะตอมเทคนีเชียม
 153 pm — รัศมีโควาเลนต์ของอะตอมเงิน
 154 pm — mode length ของ (C-C) พันธะโควาเลนต์
 155 pm — รัศมีโควาเลนต์ของอะตอมเซอร์โคเนียม
 175 pm — รัศมีโควาเลนต์ของอะตอมทูเลียม
 225 pm — รัศมีโควาเลนต์ของอะตอมซีเซียม
 356.68 pm — ความกว้างของเซลล์ เพชร (unit cell)
 403 pm — ความกว้างของเซลล์ lithium fluoride
 500 pm — ความกว้างของ α helix โปรตีน
 560 pm — ความกว้างของเซลล์ sodium chloride
 780 pm — ความกว้างเฉลี่ยของเซลล์ ควอดซ์
 820 pm — ความกว้างเฉลี่ยของเซลล์ น้ำแข็ง
 900 pm — ความกว้างเฉลี่ยของเซลล์ coesite
 900 pm — ความกว้างเฉลี่ยของเซลล์ ซูโครส
 ระยะทางที่ยาวกว่า 1 nm 

-10
# แอตแลนตา
แอตแลนตา (, บางสำเนียงออกเสียง แอตแลนนา) เป็นเมืองหลวงและเมืองขนาดใหญ่ในรัฐจอร์เจียของสหรัฐ ซึ่งมีประชากรตามสัมมโนประชากรในปี 2020 ทั้งหมด 510,823 คน ซึ่งแอตแลนตานี้เป็นที่ตั้งสำนักงานใหญ่ของธุรกิจสำคัญระดับโลกจำนวนมาก เช่น โคคา-โคล่า เอทีแอนด์ทีโมบิลิตี เดลตาแอร์ไลน์ ชิก-ฟิล-เอ สถานีโทรทัศน์ CNN และยูพีเอส รวมทั้งยังเป็นที่ตั้งของท่าอากาศยานนานาชาติฮาร์ทสฟิลด์–แจ็คสัน แอตแลนตา ซึ่งเป็นท่าอากาศยานที่มีความหนาแน่นที่สุดของโลก นอกจากนี้ในแอตแลนตายังเป็นที่ตั้งของ สถาบันเทคโนโลยีจอร์เจีย ที่รู้จักในชื่อย่อว่า จอร์เจียเทค สถาบันการศึกษาชั้นนำของสหรัฐอเมริกาแห่งหนึ่ง และที่ตั้งของศูนย์ควบคุมโรคติดต่อ (CDC: Centers for Disease Control and Prevention)

แอตแลนตาเคยเป็นสถานที่จัดการแข่งขันกีฬาโอลิมปิกฤดูร้อน ครั้งที่ 26 (ค.ศ.1996) และในแอตแลนตายังมีทีมกีฬาที่มีชื่อเสียงหลายทีม อาทิ เช่น แอตแลนตา ฮอกส์ (บาสเกตบอล) และ แอตแลนตา ฟัลคอนส์ (อเมริกันฟุตบอล) และนางงามจักรวาล 2019
# อันตานานารีโว
อันตานานารีโวประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง. ลงวันที่ 14 มีนาคม 2561. (,) คือเมืองหลวงของประเทศมาดากัสการ์ ตั้งอยู่ในจังหวัดอันตานานารีโว มีประชากร 1,403,449 คน (จากการสำรวจเมื่อ พ.ศ. 2544)
อ้างอิง
# พระพุทธเทวปฏิมากร
left|thumb|ลักษณะพระพักตร์พระพุทธเทวปฏิมากร
พระพุทธเทวปฏิมากร เป็นพระประธานภายในพระอุโบสถวัดพระเชตุพนวิมลมังคลารามราชวรมหาวิหาร เดิมประดิษฐานอยู่ ณ  วัดศาลาสี่หน้า (ปัจจุบันคือ วัดคูหาสวรรค์ เขตภาษีเจริญ กทม.) เมื่อพระบาทสมเด็จพระพุทธยอดฟ้าจุฬาโลกโปรดเกล้าฯให้สถาปนาวัดโพธาราม(วัดโพธิ์)ใหม่ในปี พ.ศ. 2331 โดยทรงสร้างพระอุโบสถ พระระเบียง พระวิหาร ตลอดจนบูรณะของเดิม เมื่อแล้วเสร็จใน พ.ศ. 2344 ได้ทรงพระกรุณาโปรดเกล้าฯ พระราชทานนามว่า "วัดพระเชตุพนวิมลมังคลาวาส"  ให้อัญเชิญพระพุทธรูปจากวัดศาลาสี่หน้ามาประดิษฐาน ณ พระอุโบสถ วัดพระเชตุพนวิมลมังคลารามราชวรมหาวิหาร พร้อมทั้งถวายพระนามว่า “พระพุทธเทวปฏิมากร”
# กรู๊ฟวี่ แอร์ไลน์
กรู๊ฟวี่ แอร์ไลน์  เป็นวงดนตรีที่นำเสนอดนตรีในแนวชิบุยะเค สมาชิกของวงประกอบไปด้วย ชนกมาศ พืชผลทรัพย์ (ขวัญ) ตำแหน่งร้องนำ และ นิตินาท สุขสุมิตร (แจ็ก) ทำหน้าที่แต่งและเรียบเรียงเพลงทั้งหมด

 ผลงาน 
 อัลบั้ม Smallroom 001 : What's happen in this smallroom? เพลง จิตรกรรม (1999)
 อัลบั้ม Metro Acoustic 2 เพลง ทะเลและเวลา
 อัลบั้ม Smallroom 002 : Song from the audience. เพลง ตื่นนะ (2001)
 เพลงประกอบรายการโทรทัศน์ "Little Big Hero" (แพร่ภาพทางสถานีโทรทัศน์สีกองทัพบกช่อง 5 ประมาณปีพ.ศ. 2547)
 สวัสดี ขอบคุณ ขอโทษ
 เด็กเกเร
 แปรงฟัน
 ออกกำลังกาย
 โกหกไม่ดี
 ทิ้งขยะ
 รักแม่
 เพลง Love is Everywhere. เพลงประกอบพิเศษหนังสือ Room
 เพลง อย่าให้รอ
 แผ่นตัด ep ชุด good morning (2006) ประกอบด้วย
 เพลง ใกล้ (close)
 เพลง สบตากันหน่อยสิ (jealousy)
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
# เคียฟ
เคียฟ (, ; หรือ , ,) หรือ กือยิว (,) เป็นเมืองหลวงและเมืองที่ใหญ่ที่สุดของประเทศยูเครน ตั้งอยู่ภาคกลางตอนเหนือของประเทศ ริมฝั่งแม่น้ำนีเปอร์ ในวันที่ 1 มกราคม ค.ศ. 2021 เมืองนี้มีประชากร 2,962,180 คน ทำให้เคียฟเป็นเมืองที่มีประชากรมากอันดับที่ 7 ในทวีปยุโรป

เคียฟเป็นศูนย์กลางอุตสาหกรรม วิทยาศาสตร์ การศึกษา และวัฒนธรรมที่สำคัญแห่งหนึ่งของยุโรปตะวันออก เคียฟยังเป็นที่ตั้งของอุตสาหกรรมที่ใช้เทคโนโลยีขั้นสูง สถาบันอุดมศึกษา และสถานที่ทางประวัติศาสตร์หลายแห่ง นครแห่งนี้มีระบบขนส่งสาธารณะและโครงสร้างพื้นฐานที่กว้างขวาง ซึ่งรวมไปถึงรถไฟฟ้าใต้ดินเคียฟ

ชื่อของเคียฟมาจากชื่อ กึย (Kyi)  ซึ่งเป็นหนึ่งในสี่ผู้ก่อตั้งเมืองตามตำนานซึ่งได้แก่ กึย, ชแชก (Shchek), คอรึว (Khoryv) และลือบิด (Lybid) ซึ่งเป็นพี่น้องกัน

 ภูมิอากาศ 

ประชากร
รายงานจากสถิติประชากรทางการ มีผู้อยู่อาศัยในเขตเคียฟ 2,847,200 คนในเดือนกรกฎาคม ค.ศ. 2013

ประวัติประชากรในอดีต

เมืองพี่น้อง
เคียฟเป็นเมืองพี่น้องกับเมืองดังนี้:

 อังการา ประเทศตุรกี (1993)
 อาชกาบัต ประเทศเติร์กเมนิสถาน (2001)
 เอเธนส์ ประเทศกรีซ (1996)
 บากู ประเทศอาเซอร์ไบจาน (1997)
 ปักกิ่ง ประเทศจีน (1993)
 บิชเคก ประเทศคีร์กีซสถาน (1997)
 บราซิเลีย ประเทศบราซิล (2000)
 บราติสลาวา ประเทศสโลวาเกีย (1969)
 บรัสเซลส์ ประเทศเบลเยียม (1997)
 บัวโนสไอเรส ประเทศอาร์เจนตินา (2000)
 ชิคาโก สหรัฐ (1991)
 คีชีเนา ประเทศมอลโดวา (1993)
 เอดินบะระ ประเทศสกอตแลนด์ (1989)
 ฟลอเรนซ์ ประเทศอิตาลี (1967)
 อาบานา ประเทศคิวบา (1994)
 จาการ์ตา ประเทศอินโดนีเซีย (2005)
 กรากุฟ ประเทศโปแลนด์ (1993)
 เกียวโต ประเทศญี่ปุ่น (1971)
 ไลพ์ซิช ประเทศเยอรมนี (1956)
 ลิมา ประเทศเปรู (2005)
 เม็กซิโกซิตี ประเทศเม็กซิโก (1997)
 มิวนิก ประเทศเยอรมนี (1989)
 อัสตานา ประเทศคาซัคสถาน (1998)
 Odense ประเทศเดนมาร์ก (1989)
 Osh Region ประเทศคีร์กีซสถาน (2002)
 พริทอเรีย ประเทศแอฟริกาใต้ (1993)
 รีกา ประเทศลัตเวีย (1998)
 ริโอเดจาเนโร ประเทศบราซิล (2000)
 ซันติอาโก ประเทศชิลี (1998)
 โซเฟีย ประเทศบัลแกเรีย (1997)
 ซูโจว ประเทศจีน (2005)
 ทาลลินน์ ประเทศเอสโตเนีย (1994)
 ตัมเปเร ประเทศฟินแลนด์ (1954)
 ทาชเคนต์ ประเทศอุซเบกิสถาน (1998)
 ทบิลีซี ประเทศจอร์เจีย (1999)
 ตูลูซ ประเทศฝรั่งเศส (1975)
 วิลนีอัส ประเทศลิทัวเนีย (1991)
 วอร์ซอ ประเทศโปแลนด์ (1994)
 อู่ฮั่น ประเทศจีน (1990)
# ขนมไข่นกกระทา
ขนมไข่เต่า, ขนมไข่นกกระทา, หรือ ขนมไข่ก๊อง เป็นขนมที่ทำจากแป้งข้าวเหนียวผสมมันเทศ ปั้นเป็นลูกเท่าไข่นกกระทา ทอด รสออกไปทางหวานและหอมมันเทศ บางประเภทผสมมันม่วง ส่วนขนมไข่เต่า เป็นขนมทำจากแป้งข้าวเหนียว ทำโดยการห่อไส้ถั่วทองผสมกับมะพร้าวทึนทึกค่อนแก่สับ รสหวาน คลุกกับงาให้เข้ากัน ก่อนที่จะนำไปทอด
เป็นขนมที่นิยมมากในอดีตตั้งแต่สมัยสุโขทัย กรุงศรีอยุธยา แม้กระทั่งรัตนโกสินทร์ จนถึงปัจจุบัน
# พระราชวังสราญรมย์
พระราชวังสราญรมย์ เป็นวังที่ตั้งอยู่ระหว่างพระบรมมหาราชวังกับวัดราชประดิษฐสถิตมหาสีมารามราชวรวิหาร ทางทิศตะวันออกของพระบรมมหาราชวัง สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว เคยใช้เป็นที่ทำการของกระทรวงการต่างประเทศ และเป็นบ้านพักรับรองพระราชอาคันตุกะ

 ประวัติ 
thumb|ภาพถ่ายวังสราญรมย์เมื่อปี 1954 ขณะที่เป็นที่ทำการของกระทรวงการต่างประเทศ
thumb|พระบรมรูปพระบาทสมเด็จพระจอมเกล้าเจ้าอยู่หัว
พระราชวังสราญรมย์ เป็นอาคารก่ออิฐถือปูนสองชั้น ออกแบบโดยเฮนรี อาลาบาศเตอร์  เริ่มก่อสร้างเมื่อ พ.ศ. 2409 โดยมีพระยาบุรุษรัตนราชพัลลภ (เพ็ง) เป็นผู้ควบคุมการก่อสร้าง พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างเพื่อใช้เป็นที่ประทับ พระราชทานนามว่า สราญรมย์ แต่เสด็จสวรรคตก่อนที่จะสร้างเสร็จ

ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว พระราชทานวังสราญรมย์ให้เป็นที่ประทับชั่วคราว ของเจ้านายเมื่อแรกออกจากวังหลวง ก่อนที่วังประทับถาวรจะก่อสร้างแล้วเสร็จ อาทิเช่น เจ้าฟ้าภาณุรังษีสว่างวงศ์ทรงประทับเมื่อ พ.ศ. 2419 - 2424 ระหว่างก่อสร้างวังบูรพาภิรมย์ ต่อมาทรงโปรดเกล้าฯ ให้ใช้เป็นที่ประทับรับรองพระราชอาคันตุกะจากต่างประเทศ  เช่น เจ้าชายแห่งญี่ปุ่น ซาเรวิชหรือมกุฎราชกุมารแห่งรัสเซีย (ภายหลังเสด็จขึ้นครองราชย์เป็นจักรพรรดินีโคไลที่ 2แห่งรัสเซีย) เจ้าชายจอร์จแห่งกรีซ  พระราชอาคันตุกะพระองค์แรกที่เข้ามาประทับคือ เจ้าชายออสการ์ เมื่อ พ.ศ. 2427 

เมื่อ พ.ศ. 2428 สมเด็จพระเจ้าบรมวงศ์เธอ กรมพระยาเทวะวงศ์วโรปการได้รับโปรดเกล้าฯ ให้เป็นเสนาบดีกระทรวงการต่างประเทศ ทรงขอพระราชทานวังสราญรมย์ ให้เป็นที่ทำการของกระทรวงการต่างประเทศ  ต่อมาจึงย้ายไปที่ตึกราชวัลลภ ในพระบรมมหาราชวัง ใน พ.ศ. 2430  วังสราญรมย์ จึงใช้เป็นบ้านพักรับรองพระราชอาคันตุกะ เรื่อยมาจนถึงสมัยพระบาทสมเด็จพระมงกุฎเกล้าเจ้าอยู่หัว โดยพระองค์โปรดให้เรียก "วังสราญรมย์" เป็น "พระราชวังสราญรมย์" ตั้งแต่วันที่ 16 กรกฎาคม พ.ศ. 2459ราชกิจจานุเบกษา, พระบรมราชโองการ ประกาศ ขนานนามประตูพระราชวังสวนดุสิต , เล่ม ๓๓, ตอน ๐ก, ๓๐ กรกฎาคม พ.ศ. ๒๔๕๙, หน้า ๑๑๓  

ในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ พระราชทานวังสราญรมย์ให้เป็นที่ทำการของกระทรวงการต่างประเทศ อีกครั้งหนึ่ง เนื่องจากตึกราชวัลลภในพระบรมมหาราชวังชำรุดทรุดโทรมลงมาก เมื่ออาคารดังกล่าวกลายเป็นที่ทำการสำนักงานกระทรวงการต่างประเทศแล้ว ก็กลับเรียกชื่อว่า "วังสราญรมย์" อีกครั้งหนึ่งเนื่องจากมิได้มีเจ้านายประทับเป็นการประจำ และได้ใช้วังสราญรมย์เป็นที่ทำการถาวรของกระทรวงการต่างประเทศสืบมาจนถึงประมาณช่วงปี 2535 จึงมีการย้ายสำนักงานส่วนใหญ่ของกระทรวงการต่างประเทศออกไปที่อาคารถนนศรีอยุธยาจนถึงปัจจุบันนี้ หลังปี พ.ศ. 2535 มีการปิดวังสราญรมย์เพื่อปรับปรุงและบูรณะซ่อมแซม โดยในช่วงแรกมีแผนที่จะจัดทำเป็นพิพิธภัณฑ์ประวัติศาสตร์การทูตไทย และสถาบันฝึกอบรมข้าราชการของกระทรวงการต่างประเทศ ในชั้นนี้การบูรณะยังไม่แล้วเสร็จ อนึ่ง ในบริเวณกระทรวงการต่างประเทศวังสราญรมย์เดิม พื้นที่ฝั่งที่ติดกับพระราชอุทยานสราญรมย์ (ปัจจุบันเป็นสวนสาธารณะภ่ายใต้การดูแลของกรุงเทพมหานคร) ได้มีการก่อสร้างทำเนียบองคมนตรีและอาคารสำนักราชเลขาธิการ ซึ่งยังใช้เป็นที่ทำการของคณะองคมนตรีมาจนปัจจุบันนี้

ในยุคที่วังสราญรมย์ยังเป็นที่ทำการของกระทรวงการต่างประเทศอยู่ สถานที่แห่งนี้เคยเป็นที่ที่ชาติสมาชิกก่อตั้งอาเซียน 5 ประเทศ ได้แก่ ไทย, มาเลเซีย, สิงคโปร์, อินโดนีเซีย และฟิลิปปินส์ ลงนามในปฏิญญากรุงเทพ (หรือปฏิญญาอาเซียน) ในวันที่ 8 สิงหาคม พ.ศ. 2510 ก่อตั้งสมาคมอาเซียนอย่างเป็นทางการ โดยผู้ลงนามฝ่ายไทย คือ พ.อ. ถนัด คอมันตร์
# ไออาร์พีซี
บริษัท ไออาร์พีซี จำกัด (มหาชน) เดิมชื่อ บริษัท อุตสาหกรรมปิโตรเคมีกัลไทย จำกัด (มหาชน)  หรือ ทีพีไอ ก่อตั้งโดยตระกูลเลี่ยวไพรัตน์ เป็นเจ้าของกลุ่มโรงงานปิโตรเลียมและปิโตรเคมี (Petoleum-Petrochemical complex) ตั้งอยู่ที่ตำบลเชิงเนิน อำเภอเมืองระยอง จังหวัดระยอง ซึ่งเป็นเขตประกอบอุตสาหกรรมภายใต้การจัดการของบริษัทฯ พร้อมด้วยสาธารณูปโภคพื้นฐานที่สนับสนุนการผลิต ได้แก่ ท่าเรือน้ำลึก คลังเก็บน้ำมัน และโรงไฟฟ้า  ปัจจุบัน (1 ตุลาคม พ.ศ. 2567) บัณฑิต เอื้ออาภรณ์ ประธานกรรมการ นาย เทอดเกียรติ พร้อมมูล ดำรงตำแหน่งประธานเจ้าหน้าที่บริหารและกรรมการผู้จัดการใหญ่บริษัท ไออาร์พีซี จํากัด (มหาชน)

 สายการผลิต 
กลุ่มโรงงานปิโตรเลียมและปิโตรเคมีของไออาร์พีซีประกอบด้วย 3 ส่วนหลัก ได้แก่
 โรงกลั่นน้ำมัน มีกำลังการกลั่น 215,000 บาร์เรลต่อวัน ผลิตผลิตภัณฑ์ปิโตรเลียมได้หลากหลายชนิด เช่น ก๊าซปิโตรเลียมเหลว (LPG) แนฟทา น้ำมันเบนซิน น้ำมันดีเซล น้ำมันเตา สารละลาย และยางมะตอย
 โรงกลั่นน้ำมันหล่อลื่นพื้นฐาน ผลิตผลิตภัณฑ์หล่อลื่นพื้นฐานและลองเรสซิดิว ตามลักษณะและความเหมาะสมในการนำไปใช้งาน ดังนี้
 60 SN ใช้เป็นวัตถุดิบในการผลิตน้ำมันหล่อลื่นประเภทน้ำมันส่งกำลัง เช่นหม้อแปลงไฟฟ้า
 150 SN ใช้เป็นวัตถุดิบผลิตน้ำมันหล่อลื่นสำหรับอุตสาหกรรมการผลิต เช่น อุตสาหกรรมรถยนต์
 500 SN ใช้เป็นวัตถุดิบสำหรับอุตสาหกรรมนำมันหล่อลื่นสำหรับรถยนต์เกือบทุกชนิด
 150 BS ใช้ในอุตสาหกรรมและเครื่องจักรที่มีแรงเสียดทานมาก เช่น เครื่องยนต์รถบรรทุก รถไฟ เป็นต้น
 กลุ่มโรงงานปิโตรเคมี ประกอบด้วยโรงงานปิโตรเคมีขั้นต้นถึงขั้นปลาย ซึ่งนำแนฟทาและก๊าซปิโตรเลียมเหลวจากโรงกลั่นน้ำมัน ไปใช้เป็นวัตถุดิบตั้งต้น (Feedstock) สำหรับผลิตเป็นผลิตภัณฑ์ปิโตรเคมีขั้นต้น คือ สารโอเลฟินส์และสารอะโรเมติกส์ ซึ่งใช้ผลิตเป็นผลิตภัณฑ์ปิโตรเคมีขั้นปลาย ได้แก่ เม็ดพลาสติกชนิดต่างๆ เพื่อจำหน่ายให้ผู้ประกอบการขึ้นรูปพลาสติกและอุตสาหกรรมต่อเนื่อง

 เหตุการณ์สำคัญ 
 ในเดือนกันยายน พ.ศ. 2525 เปิดโรงงานผลิตเม็ดพลาสติก โรงงานแรกของประเทศไทยและภูมิภาคเอเชียอาคเนย์
 พ.ศ. 2537 เริ่มธุรกิจกลั่นน้ำมันด้วยโรงกลั่นน้ำมันดิบหน่วยแรก กำลังกลั่น 26,000 บาร์เรลต่อวัน
 พ.ศ. 2539 เพิ่มกำลังกลั่นของโรงกลั่นน้ำมันดิบหน่วยแรก เป็น 65,000 บาร์เรลต่อวัน
 พ.ศ. 2540 เดินเครื่องโรงผลิตสารอะโรมาติก (Aromatic plant) โรงผลิตก๊าซเอทิลลีน (Ethylene plant) โรงกลั่นน้ำมันหล่อพื้นฐาน (Lube base oil plant) และโรงแตกสลายโมเลกุลด้วยแคทตาลิส (Deep catatytic cracking plant)
 พ.ศ. 2542 บริษัทฯ เริ่มเกิดปัญหาการล้มละลาย จนมีการนำมาซึ่งการฟื้นฟูกิจการ
 พ.ศ. 2543 เดินเครื่องโรงกลั่นน้ำมันดิบหน่วยที่2 กำลังกลั่น 150,000 บาร์เรลต่อวัน ทำให้กำลังกลั่นรวมเป็น 215,000 บาร์เรลต่อวัน
 พ.ศ. 2549 ทีพีไอ เปลี่ยนชื่อเป็น ไออาร์พีซี

 ผู้ถือหุ้นรายใหญ่ 
 ข้อมูล ณ วันที่ 9 มกราคม 2556http://www.settrade.com/C04_05_stock_majorshareholder_p1.jsp?txtSymbol=BANPU&selectPage=5

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ปตท. จำกัด (มหาชน) 7,869,694,600 38.51% 2   ธนาคารออมสิน  1,950,000,000 9.54% 3   กองทุน บำเหน็จบำนาญข้าราชการ (SI)  1,183,796,9705.79% 4  บริษัท ไทยเอ็นวีดีอาร์ จำกัด 644,825,754 3.16% 5 ธนาคาร กรุงเทพ จำกัด (มหาชน) 504,906,708 2.47%
# เคียว โนงูจิ
เคียว โนงูจิ  นักมวยสากลชาวญี่ปุ่น เกิดเมื่อ 14 มิถุนายน พ.ศ. 2482  สถิติการชก 52 ครั้ง ชนะ 37 (น็อค 6) เสมอ 5 แพ้ 10 เคียว โนงูจิ เป็นน้องชายของโอซามุ โนงูจิ ซึ่งเป็นอดีตนักมวยสากล และเป็นผู้ที่ริเริ่มการนำมวยไทยไปกับคาราเต้ที่ประเทศญี่ปุ่น จนพัฒนามาเป็นคิกบ็อกซิง (Kickboxing) และมวย K-1ในปัจจุบัน

แต่หลังจากการชกกับโผนแล้ว 2 เดือน เคียว โนงูจิก็เกิดอาการปวดหัว จนต้องนำส่งโรงพยาบาลและทำการผ่าตัดสมองเป็นการด่วน เนื่องจากบอบช้ำมาจากการชกกับโผนนั่นเอง และทำให้ต้องแขวนนวมไปในที่สุด

โนงูจิ เสียชีวิตลงด้วยอาการหัวใจล้มเหลวที่เขตอาดาจิ กรุงโตเกียว ประเทศญี่ปุ่น เมื่อวันที่ 1 มกราคม พ.ศ. 2552 ขณะมีอายุได้ 69 ปี

 เกียรติประวัติ 
 แชมป์ญี่ปุ่นรุ่นฟลายเวท (2504 – 2505)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวท 25  พฤศจิกายน  2503 แพ้คะแนน ซาดาโอะ ยาโออิตะ ที่ ญี่ปุ่น
 ชิงแชมป์โลก NBA, เดอะริงและไลนีลรุ่นฟลายเวท 30 พฤษภาคม 2505  แพ้คะแนน โผน กิ่งเพชร ที่สนามกีฬาแห่งชาติคูรามาเอะ ญี่ปุ่น
# ภาษามาร์กอัป
ภาษามาร์กอัป  คือประเภทภาษาคอมพิวเตอร์ที่แสดงทั้งข้อมูล และข้อมูลรูปแบบเข้าด้วยกัน โดยข้อมูลรูปแบบอธิบายถึงโครงสร้างหรือการแสดงผลซึ่งส่วนนี้เรียกว่า มาร์กอัป โดยจะอยู่รวมกับข้อมูลปกติ ภาษามาร์กอัปที่รู้จักกันดีที่สุดคือ HTML ตามความเป็นมาแล้ว ภาษารูปแบบนี้ได้มีการใช้ในอุตสาหกรรมการพิมพ์ในการติดต่อสื่อสารงานพิมพ์ระหว่างผู้เขียน บรรณาธิการ และเครื่องพิมพ์
# การบริโภค
การบริโภค อาจหมายถึง

 ชีววิทยา
 การบริโภค ความสัมพันธ์ในระบบนิเวศที่เป็นการกินสิ่งมีชีวิตอื่น 
 อาการที่ทำให้ล่วงลำคอลงไปสู่กระเพาะ ใช้คู่กับ อุปโภค

 เศรษฐศาสตร์ 
 การบริโภค (เศรษฐศาสตร์)
 ฟังก์ชันการบริโภค สูตรทางเศรษฐศาสตร์
# พระบรมราชานุสาวรีย์สมเด็จพระนเรศวรมหาราช
thumb|พระบรมราชานุสาวรีย์สมเด็จพระนเรศวรมหาราช ณ จังหวัดสุพรรณบุรี

พระบรมราชานุสาวรีย์สมเด็จพระนเรศวรมหาราช เป็นพระบรมราชานุสาวรีย์ของสมเด็จพระนเรศวรมหาราชพระมหากษัตริย์ของไทยสมัยกรุงศรีอยุธยา ตั้งอยู่ ณ ที่จังหวัดต่าง ๆ ได้แก่
 ที่บริเวณทุ่งมะขามหย่อง ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา ในบริเวณใกล้เคียงกับทุ่งภูเขาทองและพระราชานุสาวรีย์สมเด็จพระสุริโยทัย เป็นลักษณะสมเด็จพระนเรศวรมหาราชทรงม้าศึก ประดิษฐานบนแท่นและลานหินสีขาว ออกแบบก่อสร้างโดยกรมโยธาธิการและผังเมือง (กรมโยธาธิการในขณะนั้น) กระทรวงมหาดไทย เป็นโครงการต่อเนื่องจากพระราชานุสาวรีย์สมเด็จพระสุริโยทัย
 พระบรมราชานุสาวรีย์สมเด็จพระนเรศวรมหาราช ตำบลดอนเจดีย์ อำเภอพนมทวน จังหวัดกาญจนบุรี เป็นพระบรมรูปประทับช่วงบนพระคชาธาร พระแสงดาบพาดพระเพลา นายควาญช้างและท้ายช้าง สร้างในวโรกาสมหามงคล พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระชนมพรรษาครบ 6 รอบ เมื่อวันที่ 5 ธันวาคม พ.ศ. 2542
 พระบรมราชานุสรณ์ดอนเจดีย์ ที่ตำบลดอนเจดีย์ อำเภอดอนเจดีย์ จังหวัดสุพรรณบุรี ด้านหน้าเจดีย์ยุทธหัตถี เป็นรูปทรงช้าง
 ที่วัดไชยนาวาส จังหวัดสุพรรณบุรี องค์อนุสาวรีย์ประทับยืน
 พระบรมราชานุสาวรีย์สมเด็จพระนเรศวรมหาราชทรงประกาศอิสรภาพ ณ มหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก
 พระบรมราชานุสาวรีย์สมเด็จพระนเรศวรมหาราชทรงประกาศอิสรภาพ ณ มหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก
 พระบรมราชานุสาวรีย์สมเด็จพระนเรศวรมหาราช ณ พระราชวังจันทร์ (สถานประสูติของสมเด็จพระนเรศวรมหาราช) จังหวัดพิษณุโลก
 พระบรมราชานุสาวรีย์สมเด็จพระนเรศวรมหาราช ณ ค่ายสมเด็จพระนเรศวรมหาราช จังหวัดพิษณุโลก
 พระบรมราชานุสาวรีย์สมเด็จพระนเรศวรมหาราช ณ โรงเรียนพิษณุโลกพิทยาคม ตำบลท่าทอง อำเภอเมืองพิษณุโลก จังหวัดพิษณุโลก
 พระบรมราชานุสาวรีย์สมเด็จพระนเรศวรมหาราช ณ อำเภอเกาะคา จังหวัดลำปาง
 พระสถูปเจดีย์สมเด็จพระนเรศวรมหาราชานุสรณ์ ณ ตำบลเมืองงาย อำเภอเชียงดาว จังหวัดเชียงใหม่
 พระบรมราชานุสาวรีย์สมเด็จพระนเรศวรมหาราช ณ อุทยานราชภักดิ์ อำเภอหัวหิน จังหวัดประจวบคีรีขันธ์
 พระบรมราชานุสาวรีย์สมเด็จพระนเรศวรมหาราช ณ มหาวิทยาลัยพะเยา อำเภอเมืองพะเยา จังหวัดพะเยา
 พระบรมราชานุสาวรีย์สมเด็จพระนเรศวรมหาราช อำเภออรัญประเทศ ประดิษฐาน อยู่ด้านข้างใกล้กับสนามไดร์ฟกอล์ฟ ค่ายสุรสิงหนาท อำเภออรัญประเทศ จังหวัดสระแก้ว โดดเด่นด้วยหลังคารูปทรงมาลา (หลังคารูปหมวก) เพื่อเชิดชูพระเกียรติยศพระมหากษัตริย์ผู้ทรงมีพระปรีชาสามารถทางด้านการรบ การปกครอง และทรงมีพระมหากรุณาธิคุณเป็นล้นพ้นต่อปวงชนาวไทย และเพื่อน้อมระลึกเหตุการณ์ครั้งสำคัญทางประวัติศาสตร์ชาติไทยและร่วมสำนึกในพระมหากรุณาธิคุณที่สมเด็จพระนเรศวรมหาราชทรงทำสงครามกอบกู้เอกราช ทรงแผ่อำนาจของราชอาณาจักรไทยและขยายอาณาเขตออกไปอย่างกว้างใหญ่ไพศาล ตกทอดมาจนถึงพวกเราชาวไทยจวบจนปัจจุบัน
# มกราคม พ.ศ. 2550
มกราคม พ.ศ. 2550 เป็นเดือนแรกของปี พ.ศ. 2550 วันแรกของเดือนเป็นวันจันทร์ วันสุดท้ายของเดือนเป็นวันพุธ
# ปลาเสือพ่นน้ำเกล็ดถี่
ปลาเสือพ่นน้ำเกล็ดถี่ 
เป็นปลาน้ำจืดชนิดหนึ่ง  จัดอยู่ในวงศ์ปลาเสือพ่นน้ำ (Toxotidae) มีลักษณะลำตัวแบนลึกข้างค่อนข้างมาก ตากลมโต ขอบหลังไล่ตั้งแต่ช่วงครีบไปจนถึงหางมีลักษณะเกือบเป็นเส้นตรง  ปากมีขนาดใหญ่และมีลักษณะเฉียงลงลึก ครีบหลังและครีบก้นอยู่ค่อนไปทางด้านท้ายลำตัว พื้นลำตัวทางตอนบนสีเหลือง ช่วงท้องสีขาว ข้างลำตัวจะมีจุดสีดำแต้มอยู่ประมาณ 4-5 แต้ม  เกล็ดเป็นแบบสาก  โดยปลาใช้กลุ่มนี้มีความสามารถพิเศษ คือ สามารถพ่นน้ำขึ้นไปในอากาศได้สูงถึง 1 เมตร เพื่อล่าเหยื่อ อันได้แก่ แมลงต่าง ๆ ที่อยู่เหนือผิวน้ำ  หรือกระโดดตัวขึ้นงับเหยื่อในบางที  ปลาเสือพ่นน้ำเกล็ดถี่มีขนาดโตเต็มที่ได้ประมาณ 15 เซนติเมตร

อาศัยอยู่ในภูมิภาคเอเซียตะวันออกเฉียงใต้ทุกประเทศ ไปจนถึงออสเตรเลีย โดยอาศัยอยู่เป็นฝูง ๆ ตามแม่น้ำสายใหญ่ ๆ หรือ ปากแม่น้ำ ในประเทศไทยพบตั้งแต่ภาคกลางและภาคอีสาน ไม่พบในภาคใต้ วางไข่และเลี้ยงดูตัวอ่อนในน้ำกร่อย  โดยปลาเสือพ่นน้ำเกล็ดถี่เป็นปลาที่พบไม่บ่อยนักในธรรมชาติ

ไม่นิยมบริโภค  ได้รับความนิยมในแง่ของการเลี้ยงเป็นปลาสวยงามมากกว่า ซึ่งปลาที่นิยมจับมาเป็นปลาสวยงามนั้นมักจับมาจากบึงบอระเพ็ดหรือสถานที่ใกล้เคียงในจังหวัดนครสวรรค์ จึงมีชื่อเรียกกันในวงการปลาสวยงามว่า "ปลาเสือพ่นน้ำนครสวรรค์" หรือ "ปลาเสือพ่นน้ำเหลือง" ทั้งนี้ปลาเสือพ่นน้ำชนิดนี้จะมีสีเหลืองตามลำตัวสดและเห็นได้ชัดเจนกว่าปลาเสือพ่นน้ำชนิดอื่น

มีชื่อเรียกในภาษาอีสานว่า "หม่อง" หน้า 194, คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486